CELEX: 62015CN0171
Language: et
Date: 2015-04-15 00:00:00
Title: Kohtuasi C-171/15: Eelotsusetaotlus, mille on esitanud Hoge Raad der Nederlanden (Madalmaad) 15. aprillil 2015 – Connexxion Taxi Services BV versus Staat der Nederlanden (Ministerie van Volksgezondheid, Welzijn en Sport) jt

29.6.2015   
            
            
               ET
            
            
               Euroopa Liidu Teataja
            
            
               C 213/16
            
         Eelotsusetaotlus, mille on esitanud Hoge Raad der Nederlanden (Madalmaad) 15. aprillil 2015 – Connexxion Taxi Services BV versus Staat der Nederlanden (Ministerie van Volksgezondheid, Welzijn en Sport) jt
   (Kohtuasi C-171/15)
   (2015/C 213/26)
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden
   
      Põhikohtuasja pooled
   
   
      Kassatsioonkaebuse esitaja: Connexxion Taxi Services BV
   
      Vastustajad kassatsioonimenetluses: Staat der Nederlanden (Ministerie van Volksgezondheid, Welzijn en Sport), Transvision BV, Rotterdamse Mobiliteit Centrale RMC BV, Zorgvervoercentrale Nederland BV
   
      Eelotsuse küsimused
   
   
               1.
            
            
               
                           a)
                        
                        
                           Kas liidu õigusega, eeskätt direktiivi 2004/18/EÜ (1) ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta, artikli 45 lõikega 2 on vastuolus liikmesriigi õigusnormid, mis kohustavad avaliku sektori hankijat proportsionaalsuse põhimõtet kohaldades kontrollima, kas pakkuja, kes on raskelt eksinud ametialaste käitumisreeglite vastu, tuleb hankemenetlusest tegelikult kõrvaldada?
                        
                     
                           b)
                        
                        
                           Kas seejuures on oluline, et avaliku sektori hankija on hanke tingimustesse lisanud sätte, mille kohaselt jäetakse pakkumus, mille suhtes on kohaldatav hankemenetlusest kõrvaldamise alus, arvesse võtmata ja sisuliselt täpsemalt hindamata?
                        
                     
         
               2.
            
            
               Kui küsimusele 1a vastatakse eitavalt: kas liidu õigusega on vastuolus, kui liikmesriigi kohtud ei vii kontrolli – nagu seda konkreetsel juhul tegi avaliku sektori hankija – proportsionaalsuse põhimõttele tuginedes läbi „ulatuslikult”, vaid piirduvad („marginaalse”) kontrollimisega, kas hankija võis mõistlikult hinnates teha otsuse jätta pakkuja, kes on raskelt eksinud ametialaste käitumisreeglite vastu direktiivi artikli 45 lõike 2 esimese lõigu tähenduses, hankemenetlusest siiski kõrvaldamata?
            
         
      (1)  ELT L 134, lk 114.